cy de cy fr cy jbo es jbo cy cy fr cy cy cy en es es ro fr cy en cy cy it cy nl cy cy cy ca ru en cy cy fr fr nl cy en cy cy en cy cy en en es cy nl cy cy cy ca ru en cy cy fr fr cy cy cy cy tl cy cy cy cy fr cy cy cy cy es cy jbo en cy
Gwisg Ysgol | Ysgol Glan Clwyd
Mae’r wisg yn chwarae rhan allweddol wrth gyfrannu at ethos ein hysgol.
Mae safon uchel ein gwisg ysgol yn cyd-fynd â’r syniad bod gwisg ysgol yn meithrin dysgu ac addysgu effeithiol oherwydd ei fod yn:
Hybu balchder yn yr ysgol sy’n cyd-fynd gyda’n hethos.
Ennyn ymdeimlad o gymuned ac o berthyn i’r ysgol
Cefnogi ymddygiad cadarnhaol a disgyblaeth
Adnabod disgyblion yr ysgol ac yn annog hunaniaeth o fewn yr ysgol
Diogelu disgyblion rhag dylanwadau cymdeithasol.
Ymdeimlad o gydraddoldeb rhwng cyfoedion yn nhermau edrychiad ac wrth feithrin undod rhwng gwahanol grwpiau o ddisgyblion.
Sicrhau bod disgyblion o bob hil a chefndir yn teimlo’n gyfforddus.
Rydym yn gofyn wrth rieni sy’n gyrru eu plant i’n hysgol gefnogi safonnau’r wisg ysgol. Credwn mai dyletswydd rhieni yw i yrru eu plant i’r ysgol mewn gwisg gywir a thaclus yn barod am eu diwrnod o waith yn yr ysgol.
Mae dod a chyfarpar cywir i’r ysgol yn hanfodol i ddisgyblion wneud cynnydd mewn gwersi. Dylai disgyblion drefnu eu cyfarpar ysgol yn DDYDDIOL.
Dylai disgyblion ddod â’r cyfarpar canlynol i’r ysgol bob dydd:
Gweler offer ar gyfer dysgu yn y llyfryn gwybodaeth i ddisgyblion blwyddyn 7
Atgoffir rhieni a disgyblion nad oes yswyriant gan yr ysgol ar gyfer eiddo sydd wedi’i golli neu ddifrodi ar y safle. Mae eiddo personol sy’n dod i’r ysgol (gan gynnwys ffonau symudol, oriawr, gemwaith ac ati) yn gyfrifoldeb ar y disgyblion eu hunain i’w cadw’n ddiogel. Rydym yn rhybuddio disgyblion rhag dod â eitemau drud neu werthfawr i’r ysgol.